text: 52-årig kvinde fundet druknet i Jels Nedersø
  27 december 2011 kl. 15.10
  En 52-årig kvinde er fundet druknet i Jels Nedersø. Kvinden er formentlig faldet ned af en to meter høj skrænt ved den vestlige bred.
  En tilfældig forbipasserende opdagede kl. 15.21 liget af en kvinde i vandkanten på Jels Nedersø. 
  Kvinden lå ikke langt fra en bred, flisebelagt gangsti.
  Det er uvist, hvornår kvinden faldt i søen. Ifølge politiet var hun ikke meldt savnet.
  Det frivillige brandværn fra Jels blev sendt til søen, og brandfolkene fik bjerget liget. .
  Ifølge jv.dk var det en far og to børn, der her til eftermiddag var på spadseretur ved Jels Nedersø og fandt liget af kvinden på søens vestligste bred.
  Den 46-årige familiefar fik hurtigt sendt sine børn væk fra stedet og ringede derpå 112.
  